Πρωτάθλημα πετοσφαίρισης ανδρών VolleyLeague 2011-2012

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2011–12** ήταν το 44ο Εθνικό πρωτάθλημα και το 2ο με την επωνυμία «VolleyLeague Το πρωτάθλημα ξεκίνησε την Παρασκευή 14 Οκτωβρίου του 2011 με τον αγώνα Άρη Θεσ. - Ηρακλή Θεσ., και τελείωσε τη Δευτέρα 14 Μαΐου του 2012 με τον τελευταίο αγώνα των τελικών ανάμεσα σε Ηρακλή Θεσσαλονίκης και Φοίνικα Σύρου, στον οποίο μετά από 20ήμερη διαμάχη η ομάδα της Σύρου αποφάσισε να μην αγωνιστεί, με αποτέλεσμα ο Ηρακλής να κατακτήσει τη νίκη και το πρωτάθλημα άνευ αγώνα . Τον υποβιβασμό στην Α2 γνώρισαν η ΕΑ Πατρών και ο Απόλλων Καλαμαριάς, που αποχώρησε από το πρωτάθλημα μεσούσης της περιόδου.
Πολυτιμότερος Παίκτης του πρωταθλήματος αναδείχθηκε ο Αντρέι Κράβαρικ του Ηρακλή Θεσσαλονίκης.

## Ομάδες
Στη Βόλεϊ Λιγκ της περιόδου 2011−2012 συμμετείχαν ως συνήθως δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Βόλεϊ Λιγκ της περιόδου 2010−2011, παρέμειναν στην Πρώτη κατηγορία. Οι ομάδες που κατέλαβαν τις θέσεις 11-12 υποβιβάστηκαν στην Α2 Κατηγορία. Τέλος οι ομάδες που κατέλαβαν τις δύο πρώτες θέσεις της Α2 κατηγορίας για την περίοδο 2010−2011, προβιβάστηκαν στη Βόλεϊ Λιγκ. Συγκεκριμένα την περίοδο 2010−2011:

 **Ομάδες που παρέμειναν στη Βόλεϊ Λιγκ**:
* Ολυμπιακός, Ηρακλής, Παναθηναϊκός, Π.Α.Ο.Κ., Ε.Α. Πατρών, Γ.Σ. Λαμία, Άρης, Α.Ο. Κηφισιάς, Εθνικός Αλεξανδρούπολης και Απόλλων Καλαμαριάς.
 **Ομάδες που υποβιβάστηκαν από τη Βόλεϊ Λιγκ στην Α2**:
* Επίκουρος Πολίχνης, Πανελλήνιος
 **Ομάδες που προβιβάστηκαν από την Α2 στη Βόλεϊ Λιγκ**:
* Φοίνικας Σύρου, Παμβοχαϊκός

### Στοιχεία ομάδων

## Αποχώρηση Απόλλωνα Καλαμαριάς
Στις 31 Δεκεμβρίου του 2011 η διοίκηση του Απόλλωνα Καλαμαριάς αποφάσισε τη διάλυση του Τ.Α.Α. λόγω των οικονομικών προβλημάτων του συλλόγου και κατ' επέκταση την αποχώρησή του από το πρωτάθλημα. Στις 3 Ιανουαρίου του 2012 η ΕΣΑΠ ανακοίνωσε κι επίσημα την αποχώρηση του Απόλλωνα από το πρωτάθλημα, μετά από 9 αγωνιστικές. Όλοι οι αγώνες που είχε δώσει έως τότε, θεωρήθηκαν ως μη γενόμενοι, και οι βαθμοί που είχαν κερδίσει οι άλλες όμαδες κόντρα στον Απόλλωνα, αφαιρέθηκαν.

## Κανονική περίοδος
### Βαθμολογία

*Σημείωση: Τα στατιστικά του Απόλλωνα αφορούν τους 9 αγώνες που έδωσε πριν αποχωρήσει και δεν υπολογίζονται επισήμως.  Μέχρι την ένατη αγωνιστική είχε συγκεντρώσει τέσσερις βαθμούς.

### Αποτελέσματα

* Σημείωση: Οι 9 αγώνες που έδωσε ο Απόλλωνας θεωρήθηκαν ως μη γενόμενοι (με κόκκινους χαρακτήρες).

## Play out
Στα πλέι άουτ βρέθηκαν μόνο δύο ομάδες, η Ε.Α. Πατρών και ο Παναθηναϊκός, καθώς η ομάδα της Κηφισιάς που κατέλαβε την 9η θέση, πληρούσε και τις δύο προϋποθέσεις για να μη συμμετάσχει στα πλέι άουτ. Συγκεκριμένα είχε διαφορά άνω των 7 βαθμών από τον 10ο της βαθμολογίας (9 βαθμούς διαφορά από την 10η ΕΑΠ) και διαφορά άνω των 10 βαθμών από τον 11ο της βαθμολογίας (15 βαθμούς διαφορά από τον 11ο Παναθηναϊκό). Η παραμονή κρίθηκε στις 3 νίκες με πλεονέκτημα έδρας της Ε.Α. Πατρών, ενώ δε μεταφέρθηκαν τα αποτελέσματα και οι βαθμοί της κανονικής περιόδου. Ο Παναθηναϊκός επικράτησε με 3-1 νίκες και παρέμεινε στην κατηγορία (σε αντίθετη περίπτωση, θα υποβιβαζόταν για πρώτη φορά στην ιστορία του). Η ΕΑΠ υποβιβάστηκε στην Α2 για πρώτη φορά μετά από 10 συνεχόμενες παρουσίες στην Α1 (τελευταία απουσία της ήταν την περίοδο 2001-02).

#### (10) Ε.Α. Πατρών − <u>(11) Παναθηναϊκός</u> (1–3)

## Play off
Τα play off ήταν προγραμματισμένο να αρχίσουν στις 27 Μαρτίου, ομώς μετά την αίτηση αποβολής από το πρωτάθλημα της ομάδας του Ηρακλή λόγω χρεών, την οποία κατέθεσαν ο Ολυμπιακός και η Ε.Α. Πατρών, αναβλήθηκαν προσωρινά.  Στις 29 Μαρτίου η Ε.Σ.Α.Π. αποφάσισε την επανέναρξη των Πλέι-οφ, κάνοντας αλλαγές στο πρόγραμμα των αγώνων, και τον τρόπο διεξαγωγής των αγώνων για τις θέσεις 5-8.

## Play off, θέσεις 5–8
Για τις θέσεις 5−8 σύμφωνα με την προκήρυξη θα διεξάγονταν μονοί αγώνες στην έδρα της ομάδας που κατέλαβε την 5η θέση στην κανονική περίοδο. Έτσι μετά το τέλος της κανονικής περιόδου οι αγώνες ορίστικαν να γίνουν στο Χαλκιοπούλειο της Λαμίας, καθώς η τοπική ομάδα ήταν αυτή που κατέλαβε την 5η θέση στην κανονική περίοδο. Μετά την προσωρινή αναβολή των play off, η Ε.Σ.Α.Π. έκανε δεκτό το αίτημα των ομάδων Άρη και Π.Α.Ο.Κ. να διεξαχθεί ο μεταξύ τους αγώνας στην έδρα του Άρη. Ο αγώνας Γ.Σ. Λαμία - Εθνικός αποφασίστηκε να γίνει στην έδρα του Γ.Σ. Λαμίας, και ο αγώνας για τις θέσεις 5-6 στην έδρα της ομάδας με την καλύτερη θέση στην κανονική περίοδο. Ο νικητής των θέσεων 5−8 Άρης αντιμετώπισε το χαμένο του μικρού τελικού (θέσεις 3−4) Ολυμπιακό σε μονό αγώνα για τις θέσεις 4−5.

### Ημιτελικοί

### Τελικός

### Θέσεις 4–5
Ο Άρης επικράτησε του Ολυμπιακού και κατέκτησε την 4η θέση. Οι Πειραιώτες με την 5η θέση, βρέθηκαν για πρώτη φορά στην ιστορία των Εθνικών πρωταθλημάτων εκτός τετράδας.

## Play off, θέσεις 1–4
Στα play off για τις θέσεις 1−4 προκρίθηκαν οι ομάδες: Ηρακλής, Ολυμπιακός, Φοίνικας Σύρου και Παμβοχαϊκός.
### Ημιτελικοί
Οι δύο νικητές προκρίθηκαν στο μεγάλο τελικό με έπαθλο το πρωτάθλημα, ενώ οι ηττημένοι αγωνίστηκαν στο μικρό τελικό. 
#### <u>(1) Ηρακλής</u> − (4) Παμβοχαϊκός (2–1)

#### <u>(2) Φοίνικας Σύρου</u> − (3) Ολυμπιακός (2–0)

### Μικρός Τελικός
Ο νικητής Παμβοχαϊκός κατέλαβε την τρίτη θέση στην τελική κατάταξη ενώ ο ηττημένος Ολυμπιακός αντιμετώπισε το νικητή των θέσεων 5−8 Άρη σε μονό αγώνα για τις θέσεις 4−5.
#### (3) Ολυμπιακός − <u>(4) Παμβοχαϊκός</u> (0–2)

### Μεγάλος Τελικός
Ο τελικός της Volleyleague 2011−12 εξελίχθηκε σε φαρσοκωμωδία. Μετά τους τέσσερις πρώτους αγώνες, οι δύο ομάδες πήραν από δύο νίκες στην έδρα τους και οδηγήθηκαν σε πέμπτο αγώνα που ήταν προγραμματισμένος να διεξαχθεί στις 28 Απριλίου. Την ημέρα όμως του τελικού ο διαιτητής του αγώνα Γιώργος Καραμπέτσος αποφάσισε την αναβολή του αγώνα λόγω της παρουσίας υπεράριθμων φιλάθλων στις εξέδρες του κλειστού της Μίκρας. Στη συνέχεια η ΕΣΑΠ δεν κατάφερε να φτάσει σε απόφαση για νέα ημερομηνία διεξαγωγής του τελικού και με επέμβαση του Γ.Γ. Αθλητισμού, Πάνου Μπιτσαξή, ο τελικός ορίστηκε να γίνει μετά τις βουλετικές εκλογές της έκτης Μαΐου. Μετά την απόφαση αυτή, η ΕΣΑΠ στις 2 Μαΐου με τη σειρά της αποφάσισε η διεξαγωγή του 5ου τελικού να γίνει στις 14 Μαΐου. Την ίδια ήμερα ο Φοίνικας Σύρου κατέθεση ένσταση ζητώντας το πρωτάθλημα στα χαρτιά, η οποία όμως δεν έγινε αποδεκτή από τον Αθλητικό δικαστή στις 9 Μαΐου. Την ίδια ημέρα ο αγώνας ορίστηκε από την ΕΣΑΠ να γίνει στις 14 Μαΐου στη Μίκρα ως ματς ειδικών συνθηκών, με την παρουσία 1000 φιλάθλων, 500 με ονομαστικές προσκλήσεις και 500 οπαδούς του Ηρακλή. Οι διοικούντες του Φοίνικα είχαν ήδη αποφασίσει να μην αγωνιστούν, και την ημέρα του αγώνα μετά από 15λεπτη αναμονή των διαιτητών για την εμφάνιση των παικτών του Φοίνικα στο κλειστό της Μίκρας, το φύλο αγώνα έκλεισε με νίκη του Ηρακλή με 3-0 σετ (25-0 πόντους το κάθε σετ) άνευ αγώνα, με αποτέλεσμα ο Ηρακλής να κατακτήσει το 5ο πρωτάθλημα της ιστορίας του.
#### <u>(1) Ηρακλής</u> − (2) Φοίνικας Σύρου (3–2)

## Τελική Κατάταξη

*Ο Ηρακλής αποφάσισε να μη δηλώσει συμμετοχή στο Τσάμπιονς Λιγκ αλλά στο κατώτερο Τσάλεντζ Καπ. Η Ευρωπαϊκή Ομοσπονδία όμως αρνήθηκε να του παραχωρήσει μια θέση στη διοργάνωση, καθώς η Ελλάδα είχε μόνο μία διαθέσιμη την οποία κατέλαβε ο Ολυμπιακός. Ο Φοίνικας Σύρου θέλησε να δηλώσει συμμετοχή στο Τσάμπιονς Λιγκ, αλλά λόγω ακαταλληλότητας του γηπέδου του η Ευρωπαϊκή Ομοσπονδία δεν του παραχώρησε θέση. Μετά από ενέργειες της ΕΟΠΕ, του παραχωρήθηκε μια θέση για το Τσάλεντζ Καπ

## Βραβεύσεις - Κορυφαία επτάδα
Η ψηφοφορία μεταξύ των προπονητών των ομάδων της Βόλεϊ Λιγκ για την περίοδο 2011-12 ανέδειξε τους κορυφαίους του Πρωταθλήματος 2011-12. Να σημειωθεί ότι ως καλύτερος προπονητής, δεν ψηφίστηκε ένας εκ των δύο που έφτασαν τις ομάδες τους στον τελικό αλλά ο Νίκος Ζαλμάς, ο οποίος οδήγησε τον Παμβοχαϊκό στην 3η θέση, την καλύτερη ως τώρα στο πρωτάθλημα για την ομάδα του Βραχατίου.
Για τον Πολυτιμότερο Παίκτη (MVP) του πρωταθλήματος η ψηφοφορία έγινε από τους συντάκτες του βόλεϊ, στην οποία ψηφισαν συνολικά 26 δημοσιογράφοι.

***Πολυτιμότερος Παίκτης (MVP) Πρωταθλήματος**:  Αντρέι Κράβαρικ (Ηρακλής Θεσσαλονίκης)

***Η κορυφαία επτάδα του πρωταθλήματος**

***Καλύτερος αθλητής Κ-20**:  Ραφαήλ Κουμεντάκης (Εθνικός Αλεξανδρούπολης)
***Καλύτερος προπονητής**:  Νίκος Ζαλμάς (Παμβοχαϊκός Βραχατίου)
***Καλύτερος διαιτητές**: Νώντας Γεροθόδωρος

## Παραπομπές


## Εξωτερικοί σύνδεσμοι  - Πηγές
* Επίσημος ιστότοπος της ΕΟΠΕ
* Προκήρυξη Volleyleague 2011-2012
* Πρωτάθλημα 2011-12 - Βαθμολογία Κανονικής Περιόδου www.volleyleague.gr 
* Πρωτάθλημα 2011-12 - Τελική κατάταξη www.volleyleague.gr 
* Πρωτάθλημα 2011-12 - Αγώνες Κανονικής Περιόδου www.volleyleague.gr 
* Το πρωτάθλημα της Volleyleague 2011-2012 στο sport.gr
* Αφιέρωμα στο πρωτάθλημα gazzetta.gr 
* Τα ρόστερ της Α1 Ανδρών περιόδου 2011-12 old.volleynews.gr 
* Volley League 2011-12, Πρόγραμμα - Αποτελέσματα - Bαθμολογία - MVP old.volleynews.gr 



2011 2012
VolleyLeague Ανδρών
VolleyLeague Ανδρών